Пикантни оризови нудъли с хрупкави зеленчуци
### Всяка година, гору-долу по това време, превключвам на лятно часово време, т.е. гледам да сведа до минимум времето прекарано в кухнята и честно казано, бих могла да го докарам до 0, но половинЪт и двете хлапета не диетират като мен. Изпълнявам всевъзможни видове поръчки, {напоследък} силно повлияни от първият сезон на [masterchef България.](https://www.facebook.com/bg.masterchef?fref=ts&ref=br_tf) Може би от 2 седмици, че и повече големият ме ръчка за нудъли! Еми, ето ги! Само дето са си в мой вариант, открит някъде из мрежата - бързи, леки и лесни!


### **Необходими продукти:**


### *за 4 порции*


### 1 пакет черни оризови нудъли


### 2-3 с.л. олио с цветен пипер


### 2-3 скилидки чесън, накълцан на ситно


### 1 с.л. фино настърган пресен джинджифил


### 10-15 шушулки зелен боб, нарязан на ситно


### 2 моркова, нарязани на ленти


### 2-3 стръка пресен лук, нарязан на ситно


### 1 люта чушка, нарязана на ситно


### 2-3 с.л. соев сос


### сол и черен пипер на вкус


### [Пикантни оризови нудъли с хрупкави зеленчуци](https://culinarywithme.com/wp-content/uploads/2015/06/black_rice_noodles_2_small.jpg)**Начин на приготвяне:**


### Ключов фактор за бързина тук, е всички съставки да бъдат подготвени - измити и нарязани. Останалото са някакви си десетина минути :)


### В тенджера кипнете достатъчно вода и изсипете нудълите, като разбърквате. Оставете да врят 3 минути, като разбърквате. Махнете от котлона и ги изплакнете със студена вода. Отцедете и оставете настрани.


### В уок тиган, загрейте олиото и добавете чесъна и джинджифила. Запържете за няколко секунди и добавете морковите и зеления боб. Запържете за 2-3 минути, след което добавете лука и лютата чушка. Отново оставете за 2-3 минути и добавете соевия сос, като разбърквате интензивно. Оставете за още 2-3 минути, колкото зеленчуците да се сготвят, но и да останат хрупкави.


### За финал добавете нудълите, овкусете със сол и черен пипер и оставете за още минутка на огъня.


### Сервирайте ястието топло!


### :)


### 


### 


### 


### 

